preus

=Tur til Preus fotomuseum - April 2015= Vi ønsker at barna skal få utforske, erfare og bli bedre kjent med digitale verktøy. (IKT)

Barna fikk hvert sitt kart og skulle prøve å finne ut hvor vi måtte gå for å komme oss til Karljohansvern. Det var tre mulige ruter å ta, men etter å ha kikket litt på kartet fant vi ut at vi skulle gå langs vannet da det var den korteste veien. Underveis stoppet vi opp for å prøve å orientere oss om hvor vi var i forhold til kartet og om vi var på rett vei. De samarbeidet godt og det var mange gjennomtenkte løsninger underveis. Antall, rom og form (3,7)

På museet lærte vi om hvordan de tok bilder i gamle dager, og fikk se mange gamle kameraer. Blant annet var det et kamera som har tilhørt en dronning. Det som var ekstra spennende var spionkameraene. Det var nesten umulig å se at det var kameraer. Vi fikk prøve oss på skyggeteater, leke i et speilrom og høre en historie som heter "Kubbe lager museum" Barna fikk så gjøre som kubbe, gå rundt og ta så mange bilde de ville med et eget kamera. De fikk så velge seg ut et bilde hver som ble hengt opp på utstillingen på museet. Vi fikk med oss et eksemplar av bildene til barnehagen, og de har vi nå laget en liten fotoutstilling av oppe ved grillhytta.